Asjahuvilised on koostanud esikümne kõige jaburamatest veebiäri ideedest, mis kõigi ootuste vastaselt kõvasti sisse toovad.    Esikohal on miljoni dollari kodulehekülg, tegemist on reklaamileheküljega, kus on miljon pikselit ning iga piksel maksab dollari. Kuigi idee tundub totakamast totakam, on selle omanik, 21-aastane Alex Tew tänaseks päevaks miljonär, teatab Newsrush.    Teisel kohal on Alaskas  registreeritud postiaadress, mis võtab lastelt vastu kirju Jõuluvanale ning saadab 10 dollari eest isikliku vastuse. 2001. aastal äri alustanud Byron Reese on selliseid kirju välja saatnud juba üle 200 000, mis teeb ta mitme miljoni võrra rikkamaks, kui ta oli kuue aasta eest.    Kolmandal kohal on koertele mõeldud prillid nimega Doggles. Nii napakas, kui see idee ei tundu, koeraprille on võimalik osta maailma igast nurgast ja idee autor on pururikas.    Neljandal kohal on Californias  tegutsev mungaordu, kes avas veebilehe LaserMonks.com oma teenuse pakkumiseks. Kaheksast mungast koosnev ordu täidab printerite tindikassette. Munkade toodang tõi 2005. aastal sisse 2,5 miljonit dollarit.    Viiendal kohal on antennide otsa käivate kuulide müümine neti vahendusel. Jason Wall on selle jabura äriga teeninud mitu miljonit dollarit.    Kuuendal kohal on mängukaardid, kus igal kaardil on kujutatud mõnda jõuharjutust. Ligi 20 dollarit maksvad kaardid osutusid kuumaks kaubaks  ning neid on müüdud 4,7 miljoni eest.    Seitsmendal kohal on kohtinguteenus HIV positiivsetele, mis on aastaga sisse toonud 110 000 dollarit.    Kaheksandal kohal on eritellimusel tehtavad mähkmekotid, mis mahutavad ilusti mõned mähkmed ja pepulapid. Müügil on 22 eri stiilis kotti, 2005. aastal teenis firma 180 000 dollarit.    Üheksandal kohal on seemisnahaga kaetud mängupuldid ja pehmendatud käepidemega joystikc, kraami on müüdud üle poole miljoni dollari eest.    Kümnendal kohal on võltsõnnekondid. Plastikust õnnekondi pooleks tõmbamine on osutunud nii populaarseks, et neid on müüdud 30 000 tükki, 2006. aastal ennustatakse müügitulu üle miljoni dollari.    Delfi.ee